उद्योग बंधु की बैठक में प्रधानमंत्री रोजगार सृजन कार्यक्रम, निवेश मित्र व्यवस्था तथा मिनी में प्लाट आवंटन/निरस्तीकरण के बारे में विस्तार आदि पर बिंदुवार समीक्षा की गई। समीक्षा के दौरान पाया गया कि विद्युत वितरण खंड प्रथम में भार स्वीकृत से संबंधित 56 प्रकरणों में 21 का निस्तारण हुआ है, शेष के संबंध में कार्रवाई की गति धीमी है। विद्युत वितरण खंड द्वितीय के 11 में से महज दो मामलों का निस्तारण हुआ है। अवशेष मामलों में तत्परता से कार्रवाई के निर्देश विभागीय अधिकारियों को दिए गए। बैठक में अधिशाषी अभियंता विद्युत के अनुपस्थित रहने पर नाराजगी जाहिर करते हुए जिलाधिकारी कंचन वर्मा ने एक्सईएन के वेतन काटने के निर्देश दिए। अगिभनशमन विभाग का भी कोई नुमाइंदा बैठक में उपस्थित नहीं था इस पर कड़ी आपत्ति जाहिर करते हुए अगिभनशमन प्रभारी को कारण बताओ नोटिस जारी किया गया है। निवेश मित्र योजना की समीक्षा में कोई भी प्रकरण लंबित नहीं पाया गया। जिलाधिकारी ने उद्यमियों की समस्या का प्राथमिकता के आधार पर निस्तारण किए जाने के निर्देश दिए। महाप्रबंधक जिला उद्योग केन्द्र को निर्देशित किया आगामी बैठक में उद्यमियों की उपस्थिति भी सुनिश्चित कराई जाए। मुख्य विकास अधिकारी अनुराग पटेल, महाप्रबंधक जिला उद्योग केन्द्र, अधिशाषी अभियंता लोकनिर्माण विभाग, क्षेत्राधिकारी थरियांव जयदेव तोमर आदि मौजूद रहे।